Na podlagi sedmega odstavka 57. člena Zakona o javnih uslužbencih (Uradni list RS, št. 63/07 – UPB3, 65/08, 69/08-ZTFI-A, 69/08-ZZavar-E;40/12-ZUJF, 158/20-ZintPK-C,203/20- ZIUPOPDVE in 202/21-odl. US in 3/22-ZDeb v nadaljnjem besedilu: ZJU) in 25. člena Zakona o delovnih razmerjih (Uradni list RS, št. 21/13, [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722), 203/20 – ZIUPOPDVE, 119/21 – ZČmlS-A, 202/21 – odl. US, 15/22, 54/22 – ZUPŠ-1, 114/23 in 136/23 ZIUZDS; v nadaljnjem besedilu: ZDR-1),

**Ministrstvo za obrambo**, Vojkova cesta 55, 1000 Ljubljana,

**objavlja javno objavo za zasedbo prostega** strokovno-tehničnega delovnega mesta **– 2 DELOVNI MESTI** za nedoločen čas, s polnim delovnim časom, s trimesečnim poskusnim delom:

**»Tehnik protokolarne kuhinje I « (m/ž), (šifra DM 103427)**

v Sekretariatu generalnega sekretarja, Službi za splošne zadeve,

Oddelku za prehrano in protokolarne storitve

Kandidati, ki se bodo prijavili na prosto strokovno-tehnično delovno mesto morajo izpolnjevati naslednje pogoje:

**Zahtevana izobrazba**:

* Srednje tehniško in drugo strokovno izobraževanje / srednja strokovna izobrazba
* Srednje splošno izobraževanje / srednja splošna izobrazba.

**Zahtevane delovne izkušnje**:

* najmanj 6 mesece.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. **Delovne izkušnje se dokazujejo z verodostojnimi listinami**, iz katerih sta razvidna čas opravljanja dela in stopnja izobrazbe.

**Posebni pogoji:**

* dovoljenje za dostop do tajnih podatkov stopnje »interno« (I, I-E,I-N).

**Naloge:**

|  |
| --- |
| * načrtovanje, pripravljanje in kuhanje zahtevnih in sestavljenih jedi v skladu z normativi in recepti, * izdajanje hrane, * skrb za osebno urejenost in bezhibno čistočo delovnih procesov, strojev, pripomočkov in opreme ter njihovo izpravnost, * načrtovanje in poraba materiala v skladu z normativi za obroke, * vodenje in vzdrževanje zahtevnejših evidenc in dokumentacije, * izvajanje sanitarnih, higienskih in zdravstvenih predpisov ter predpsov za varno delo in požarno varnost, * opravljanje drugih nalog na področju dela po odločitvah in zahtevah vodje. |

Skladno z 21. členom Uredbe o postopku za zasedbo prostega delovnega mesta v organih državne uprave in pravosodnih organih (Uradni list Republike Slovenije, št. 139/2006 in 104/10) se kandidati, ki ne izpolnjujejo natečajnih pogojev, ne bodo uvrstili v izbirni postopek.

**Prijava na prosto strokovno delovno mesto mora biti obvezno pripravljena na obrazcu »VLOGA ZA ZAPOSLITEV«, ki je priloga te javne objave, z natančno izpolnjenimi vsemi rubrikami in lastnoročno podpisano izjavo o izpolnjevanju pogojev. Prijave, ki ne bodo vključevale obrazca, ne bodo upoštevane v izbirnem postopku.**

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe (študijski program) ter leto in ustanova, na kateri je bila izobrazba pridobljena,
2. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V prijavi kandidat navede datum sklenitve in datum prekinitve delovnega razmerja pri posameznemu delodajalcu, kratko opiše delo, ki ga je opravljal pri tem delodajalcu ter navede stopnjo zahtevnosti delovnega mesta,
3. pisno izjavo kandidata, da:

* je državljan Republike Slovenije,
* nima dvojnega državljanstva,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. pisno izjavo, da soglaša s tem, da se bo zanj opravilo varnostno preverjanje skladno s 35. členom Zakona o obrambi (Uradni list RS, št. 103/04 – uradno prečiščeno besedilo 95/15, 139/20);
2. pisno izjavo, da soglaša s tem, da se bo zanj opravilo varnostno preverjanje za dostop do tajnih podatkov stopnje »interno« skladno s Zakonom o tajnih podatkih (Uradni list RS, št. 50/06 – uradno prečiščeno besedilo, 9/10, 60/11, 8/20 in 18/23 – ZDU-10), če kandidat ustreznega dovoljenja še nima;
3. pisno izjavo, da za namen te javne objave dovoljuje Ministrstvu za obrambo pridobitev podatkov iz uradne evidence (če kandidat z vpogledom v uradne evidence ne soglaša, bo moral sam predložiti ustrezna dokazila).

Zaželeno je, da prijava vsebuje tudi kratek življenjepis ter, da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi priloženega obrazca »vloga za zaposlitev«, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Izbirni postopek bo potekal v več kot eni fazi (z izločanjem kandidatov), kjer se bo med drugim upoštevalo izkušnje s področja dela v kuhinji, izkušnje iz priprave, obdelave hrane v kuhinji, področje tehnologije mesa in mesnih izdelkov ter izdelave in priprave sladic in deljenju hrane, izkušnje iz kuhinjskega poslovanja – vodenje listin in evidenc dobavljenih artiklov, skladiščenje in izdaja blaga v uporabo in delo z davčno blagajno, izkušnje iz priprave in dela po HACCP smernicah.

Z izbranim kandidatom bo, v kolikor po opravljenem predhodnem zdravstvenem pregledu ter varnostnem preverjanju ne bo ugotovljenih zadržkov, sklenjeno delovno razmerje za nedoločen čas, s polnim delovnim časom, s trimesečnim poskusnim delom. Strokovno tehnično delovno mesto »**tehnik protokolarne kuhinje I« je uvrščeno v 10. plačni razred (osnovna plača 1.636,06 € bruto/ 1.107,94 € neto)**. Izbrani kandidat pridobi pravico do izplačila osnovne plače v vrednosti plačnega razreda postopno, na način iz 2. in 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24).

Delo se bo opravljalo na sedežu Oddelka za prehrano in protokolarne storitve, na naslovu Vojkova cesta 55 v Ljubljani oziroma na območju delovanja Ministrstva za obrambo.

Kandidate vabimo, da vložijo prijavo v pisni obliki **(OBVEZNO NA PRILOŽENEM OBRAZCU »VLOGA ZA ZAPOSLITEV«)**, ki jo pošljejo v zaprti ovojnici **z označbo**: »Za javno objavo na prosto strokovno tehnično delovno mesto »**tehnik protokolarne kuhinje** **I**« št. zadeve **110-43/2025,** **na naslov** Ministrstvo za obrambo, Sekretariat generalnega sekretarja, Služba za kadrovske zadeve, Oddelek za kadrovske zadeve, Vojkova cesta 55, 1000 Ljubljana, in sicer po objavi na spletnem mestu državne uprave GOV.SI in Zavodu Republike Slovenije za zaposlovanje **do vključno** **30. 4. 2025** (zadnji dan oddaje priporočeno po pošti). Za pisno obliko prijave se šteje tudi elektronska oblika, poslana na elektronski naslov [glavna.pisarna@mors.si](mailto:glavna.pisarna@mors.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v roku 60 dni po opravljeni izbiri. Obvestilo o končanem izbirnem postopku bo objavljeno na spletnem mestu državne uprave GOV.SI na naslovu <http://www.gov.si/>zbirke/delovna-mesta.

Informacije o prostem delovnem mestu lahko dobite na elektronskem naslovu [glavna.pisarna@mors.si](mailto:glavna.pisarna@mors.si) ali na tel. št. 01 471 23 55 , Klavdija Žavski.

V besedilu javne objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.